ROMÂNIA 2019 - „TRASEE PARALELE”

ROMÂNIA 2019

– „TRASEE PARALELE” –

Pe 8 februarie, într-o primăvăratică după amiază de iarnă, sub coordonarea doamnei scriitoare Camelia Pantazi Tudor, directoarea Editurii Astralis, a avut loc la Casa de Cultură „Friedrich Schiller” din Capitală un eveniment cultural important ca desfășurare prin lansarea cărții de cronici literare cu titlul „Trasee paralele”, sub semnătura distinsei noastre college, doamna Cleopatra Luca. Volumul este o ”simbioză”literară a circa cincizeci de scriitori, al căror nume a fost cuprins în acest volum.

Mulți dintre ei sunt colaboratori permanenți ai revistei „Independența Română – Independența prin cultură”, care apare sub egida „Fundației Literar-Istorice „Stoika”. Au fost prezenți și activi, prin cuvântul luat, domnul Florian Laurențiu Stoica, director al revistei și președinte al Fundației, doamna Doina Bârcă, secretar literar al revistei, și membrii redacției aceleiași reviste: Geo Călugăru, Viorel Gh. Speteanu, Beatrice Kiseleff, Virgil Cojocaru-Cover, Horațiu Măndășescu, Gheorghe Țiclete, Evelyne Maria Croitoru, dar mai ales Cleopatra Luca, protagonista activității. Au mai fost prezenți și scriitorii cunoscuți din lumea literară bucureșteană și nu numai: Victoria Milescu, Mihai Valentin Gheorghiu, Ioan Rațiu, Florin Grigoriu, Luminița Zaharia, Geni Duță, Alexandru Ciocioi, Mihaela Cazimirovici, Marina Costa, Silvan G. Escu, Florin Anghel Vedeanu, Virginia Stanciu Butescu, Octavia Crăciun, Gabriela Stanciu Păsărin, Lăcrămioara Stoenescu, Gim Laurian, Paula Isac etc.

În alocuțiunile lor vorbitorii au evidențiat trăsăturile literaturii noastre formată de-a lungul timpului și modelată după un prezent efervescent, bogat și cu personalitate. Chiar cartea lansată a fost construită având ca suport de nume consacrate demult, sau care reprezintă literatura contemporană și o vor menține mai departe. Scriitorii se întâlnesc având idei și sentimente asemănătoare, iar susținătorii acestora sunt editorii, precum doamna scriitoare Camelia Pantazi Tudor și domnul politolog scriitor Florian Laurențiu Stoica.

Asemenea evenimente ne onorează atăt pe noi cei din cadrul revistei ș nu putem să nui aducem mulțumiri tuturor celor prezenți la frumoasa activitate ce a avut ca punct de plecare cartea „Trasee paralele” de Cleopatra Luca, dedicată unui număr 50 de scriitori care au format strălucit cultura română în diversele ei etape trecutedar și prezente. De menționat este și faptul că, asemenea acțiuni comune sunt un model în cadrul dezvoltării culturii noastre contemporane.

CORVIN ARICIUC

Contents